KOMMISSIONENS FORORDNING (EF) Nr. 2230/96 af 15. november 1996 om ændring af bilaget til forordning (EØF) nr. 3846/87 om fastsættelsen af nomenklaturen over eksportrestitutioner for landbrugsprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Kommissionens forordning (EØF) nr. 3846/87 af 17. december 1987 om fastsættelsen af nomenklaturen over eksportrestitutioner for landbrugsprodukter (1), senest ændret ved forordning (EF) nr. 2123/96 (2), særlig artikel 3, stk. 3, og
ud fra følgende betragtninger:
Ifølge forordning (EØF) nr. 3846/87 offentliggøres restitutionsnomenklaturen i sin fuldstændige udgave, der gælder pr. 1. januar hvert år, sådan som den fremgår af de bestemmelser, der er fastsat i forordningerne om eksportordningerne for landbrugsprodukterne (3);
der bør tages hensyn til den ændring, der blev indført ved Kommissionens forordning (EF) nr. 1222/96 (4), og det niende ciffer bør indsættes i restitutionskoden efter de første otte cifre, der vedrører underpositioner i den kombinerede nomenklatur;
det er nødvendigt at tage hensyn til de ændringer af den kombinerede nomenklatur, der blev indført ved Kommissionens forordning (EF) nr. 1734/96 af 9. september 1996 om ændring af bilag I til Rådets forordning (EØF) nr. 2658/87 om Told- og Statistiknomenklaturen og Den Fælles Toldtarif (5), der gælder fra den 1. januar 1997 -
UDSTEDT FØLGENDE FORORDNING:
Artikel 1
Bilaget til forordning (EØF) nr. 3846/87 udskiftes med bilaget til nærværende forordning.
Artikel 2
Denne forordning træder i kraft den 1. januar 1997.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. november 1996.